Ei jäänud, nagu arvata võiski. Asemele tuli Nõukogude Liidu elukorraldus, mis paljudel juhtudel oli eesti rahvale vastuvõtmatu. Ehkki kommunistid nägid palju vaeva uue ideoloogia juurutamisega, ei võtnud rahvas seda omaks kuni lõpuni. Vaid väike osa kaasajooksikutest leidis selle olevat sobiva oma eesmärkide täidesaatmiseks. Muide, samasuguse vaimustusega tervitasid samasugused kommunistide kannupoisid Eesti Vabariigi taastamist 1991. aastal. 1992. aastal Riigikogusse kandideerijate elulugusid lugedes selgub, et suurem osa neist on nüüd demokraatideks muutunud endised komparteilased. Värvivahetus näib selliste isikute puhul olevat kaasasündinud omadus.